GC Rieber

GC Rieber er et privateid norsk selskap som utøver eierskap overfor et utvalg av kjernevirksomheter. Forretningsområdene er konsentrert rundt områdene industri, shipping og eiendom. GC Rieber ble stiftet i 1879 av Gottlieb Christian Rieber innen handel med hud og skinn, og er deretter blitt utviklet i fire generasjoner både gjennom egen vekst og gjennom kjøp og salg av virksomheter. Hovedkontoret ligger i Solheimsviken i Bergen. Administrerende direktør er Jan Roger Bjerkestrand.

 Selskaper 
GC Rieber Shipping
GC Rieber Fortuna
GC Rieber Vivomega
GC Rieber Salt
GC Rieber Compact
GC Rieber Eiendom

 Historie 
Firmaet begynte med engroshandel av huder og skinn. Avdelingskontor ble etablert i Trondheim i 1888, senere også i Oslo, Stavanger, Tromsø og Ålesund. Virksomheten ble utvidet til å omfatte garveri, etter hvert også skoproduksjon og detaljhandel.

Firmaet har også vært engasjert i selfangst og ishavsskuter, herunder MK «Polarbjørn», samt marine oljer, fôrprodukter og makrellfilet.

 Skinn og pels 
G.C. Rieber & Co. A/S drev med pelsberedning,Ertresvaag, Egil: «Paul G. Rieber» i Norsk biografisk leksikon på snl.no. Hentet 22. mai 2024 fra  opprinnelig i Tromsø på 1930-tallet før virksomheten ble flyttet til Bergen. Selskapet foredlet en rekke skinn, inkludert selskinn, ekorn og sebra, og utviklet metoder for bleking og garving.Per Martens: Mitt Russlands-eventyr 1961-75, G.C.Rieber & Co (s. 15) De lyktes også med destillasjon av sjøvann for å sikre vannforsyning til produksjonen.Per Martens: Mitt Russlands-eventyr 1961-75 (s. 62)

Selskapet møtte motstand da selfangst ble fordømt av aktivister og mediedekningen var negativ, særlig i USA. Til tross for vitenskapelig overvåkning av selfangsten, stengte USA for import av norske selskinn. Russland foreslo at de kunne overta fangsten mens Rieber sto for pelsberedningen, men selskapet ble likevel hardt rammet av kontroversen.Who is Brian Davies? hentet fra Wayback MachinePer Martens: Mitt Russlands-eventyr 1961-75 (s. 14)Per Martens: Mitt Russlands-eventyr 1961-75 (s. 83)

 Skoproduksjon 
Rieber sko avsluttet sin produksjon med en stor leveranse til Sovjet. Per Martens representerte pelsbransjen under EFTA-forhandlingene, hvor Danmark sikret seg tollfordeler som Norge og Sverige ikke fikk. Dette utraderte norsk og store deler av svensk pelskonfeksjon. Eksporttoll rammet også pels- og skobransjen hardt, spesielt småbedrifter.Per Martens: Mitt Russlands-eventyr 1961-75 (s. 84-86) 

 Referanser 

 Eksterne lenker 

 Rieber-produkter på DigitaltMuseum

Kategori:Etableringer i 1879
Kategori:Norsk industri